\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

STATUT OPSTINE PARTEŠ-PASJANE

**28. OKTOMBAR. 2010**

**SKUPŠTINA OPŠTINE PARTEŠ-PASJANE**

Na osnovu ovlašćenja koje joj je dato Zakonom o lokalnoj samoupravi (Zakon br. 03/L-040), usvaja dvotrećinskom većinom glasova, sledeći Statut ove opštine:

**PRVI DEO**

**OPŠTE ODREDBE**

Član 1.

Područje primene Statuta

1.1 Statut opštine Parteš-Pasjane je najviši pravni akt, koji se usvaja od strane Skupštine opštine, u skladu sa važećim zakonodavstvom.

1.2 Statut uređuje unutrašnju organizaciju i funkcionisanje opštine Parteš-Pasjane, ovlašćenja opštinskih organa, opštinske nadležnosti, saradnju opštine sa ostalim organima lokalne uprave kao i učešće građana u procesu donošenja odluka opštine Parteš-Pasjane

Član 2.

Opštinska teritorija

2.1 Teritorija opštine Parteš-Pasjane obuhvata površinu od 33.480 km2.

2.2 U skladu sa Zakonom o opštinskim administrativnim granicama, opština Parteš-Pasjane obuhvata sledeće katastarske zone:

* Donja Budriga
* Pasjane
* Parteš

Član 3.

Usaglašenost sa zakonom

3.1 Opština Parteš-Pasjane izvršava sve njene nadležnosti u potpunoj saglasnosti sa Ustavom i zakonima Kosova.

3.2 Statut, Poslovnik o radu, uredbe ili bilo koji akt ili aktivnost opštine u skladu su sa Ustavom i zakonima Kosova.

Član 4.

Službeni jezici

4.1 Službeni jezici opštine Parteš-Pasjane su srpski i albanski.

4.2 Pojedinosti o upotrebi ostalih jezika propisuju se posebnom uredbom, usvojenom od strane Skupštine opštine, u skladu sa Zakonom o upotrebi jezika.

 Član 5.

Naziv i Sedište opštine

Naziv je Parteš-Pasjane, nalazi se na teritoriji Opstine Partes-Pasjane.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Član 6.

Simbol opštine

6.1 Opština ima svoje simbole koji se usvajaju i menjaju od strane Skupštine opštine, shodno ustavnim i zakonskim odredbama Republike Kosovo i ne liče na simbole drugih država ili opština u Republici Kosovo ili van Republike Kosovo.

6.2 Simbol opštine može se usvojiti ili promeniti dvotrećinskom većinom (2/3) glasova Skupštine opštine, nakon održavanja široke javne konsultacije.

Član 7.

Opštinski pečat

7.1 Opština Parteš-Pasjane ima pečat okruglog oblika i i štambilj pravougaonog oblika.

7.2 Pečat okruglog oblika sadrži naziv i službeni simbol opštine i velikim slovima naziv opštinskog organa koji donosi odluku.

7.3 Upotreba opštinskih simbola i pečata od strane opštinskih organa utvrđuje se dvotrećinskom većinom (2/3) glasova Skupštine opštine, nakon održavanja široke javne konsultacije.

7.4 Jedino ovlašćeni organi mogu koristiti opštinske pečate.

7.5 Upotreba opštinskih simbola i pečata od strane opštinskih organa utvrđuje se posebnom uredbom Skupštine opštine.

**DRUGI DEO**

 **NADLEŽNOSTI OPŠTINE**

Član 8.

Opštinske nadležnosti

8.1 Opština Parteš-Pasjane ima potpuna ovlašćenja i isključive nadležnosti u sledećim oblastima, ukoliko se one odnose na lokalne interese i ukoliko su u saglasnosti sa standardima utvrđenim od strane centralnog zakonodavstva:

a) lokalni ekonomski razvoj;

b) urbano i ruralno planiranje;

c) korišćenje i razvoj zemljišta;

d) sprovođenje građevinskih propisa i kontrola građevinskih standarda;

e) zaštita životne sredine na lokalnom nivou;

f) pružanje i održavanje javnih službi i lokalnih komunalnih usluga, uključujući snabdevanje vodom, kanalizaciju i odvod otpadnih voda, tretman otpadnih voda, upravljanje otpadom, lokalne puteve, lokalni transport i lokalni sistemi za daljinsko lokalno grejanje;

g) reagovanje u vanrednim situacijama na lokalnom nivou;

h) pružanje usluge predškolskog, osnovnog i srednjeg obrazovanja, uključujući registraciju i licenciranje obrazovnih unstitucija, isplatu zarada i obuku instruktora i administratora za obrazovanje;

i) unapređenje i zaštitu ljudskih prava;

j) pružanje javne primarne zdravstvene zaštite;

k) pružanje porodičnih i drugih socijalnih usluga, kao što su: briga o socijalno ugroženim licima, porodični smeštaj, briga o deci, briga o starim licima, uključujući registraciju i izdavanje dozvola za rad ovim centrima za brigu, zapošljavanje, isplatu zarada i obuku stručnih lica za socijalno staranje;

l) javno stanovanje;

m) javno zdravstvo;

n) izdavanje licenci za subjekte koji pružaju lokalne usluge i za objekte u kojima se pružaju lokalne usluge, uključujući i one koje se odnose na zabavu, kulturne aktivnosti i razonodu, hranu, smeštaj, pijace, ulične prodavce, lokalni javni transport i taksi službu;

o) davanje naziva putevima, ulicama i drugim javnim mestima;

p) pružanje i održavanje javnih parkova i mesta;

q) turizam;

r) kulturne i slobodne aktivnosti;

s) sva druga pitanja koja nisu izričito isključena iz nadležnosti opština i sva ona pitanja koja nisu isključivo u nadležnosti drugih vlasti.

8.2 Opština Parteš-Pasjane ima proširene nadležnosti u sledećim oblastima:

a) Ovlašćenje da ostvaruje odgovornosti u vezi sa poslovima iz oblasti kulture, uključujući zaštitu i unapređenje srpskog i drugog verskog i kulturnog nasleđa na teritoriji opštine, kao i da pružaju podršku lokalnim verskim zajednicama u skladu sa odredbama Zakona o specijalno zaštićenim zonama; i

b) Prošireno pravo da učestvuje u izboru komandira lokalne policijske stanice, kao što je utvrđeno u Zakonu o policiji.

8.3. Opština Parteš-Pasjane ima odgovornosti, kao odgovornosti poverene od strane centralne Vlade, u sledećim oblastima:

a) katastarska evidencija;

b) registracija građana;

c) registracija glasača;

d) registracija poslovnih subjekata i izdavanje dozvola za rad;

e) raspodela naknada socijalne pomoći (izuzev penzija); i

f) zaštita šuma na teritoriji opštine u okviru ovlašćenja poverenih od strane centralne vlasti, uključujući izdavanje dozvola za seču šuma na osnovu propisa usvojenih od strane vlade.

**TREĆI DEO**

**SELA, NASELJA I GRADSKE ČETVRTI**

Član 9.

9.1 Da bi se obezbedilo ispunjavanje svih potreba građana i da bi se odgovornosti lokalne uprave ostvarile bliže građanima, opština preko Skupštine opštine ili predsednika opštine donosi odluke da sklapa dogovore sa selima, naseljima i gradskim četvrtima unutar njene teritorije.

9.2 Svako selo ima odbor od tri člana da bi komuniciralo sa opštinskim organima. Odbor prikuplja predloge kroz seoske konsultacije o opštinskim pitanjima i aktivnostima koje su u vezi sa njihovim selom.

9.3 Skupština opštine može takvim odborima preneti određene odgovornosti i obezbediti njihovo finansiranje, srazmerno njihovim odgovornostima i aktivnostima.

**ČETVRTI DEO**

**OPŠTINSKI ORGANI**

Član 10.

* 1. Opština Parteš-Pasjane ima sledeće organe:

I. Skupština opštine, njeni predsedavajući, zamenici predsedavajućih i odbori

 II.Predsednik opštine i njegov/njen zamenik predsednika,

10.2 Opštinskom uredbom utvrđuju se pravila sukoba interesa za sva opštinska tela.

Član 11.

11.1 Skupština opštine Parteš-Pasjane je najviši predstavnički organ opštine koji neposredno biraju građani opštine u skladu sa Zakonom o lokalnim izborima.

11.2 Skupština opštine Parteš-Pasjane ima 15 odbornika.

11.3 Svi odbornici Skupštine opštine imaju ista ovlašćenja i odgovornosti u procesima donošenja odluka.

11.4 Svi članovi Skupštine opštine potpisuju sledeću svečanu zakletvu ili svečano izjavu dužnosti:

„Zaklinjem se (ili svečano izjavljujem) da ću izvršavati svoje dužnosti i izvršavati moja ovlašćenja kao odbornik opštinske Skupštine opštine Parteš-Pasjane časno, verno, nepristrasno, savesno i prema zakonu, da bih obezbedio uslove za miran život za sve građane”.

11.5 Odbornici Skupštine opštine koji ne potpišu zakletvu ili izjavu dužnosti u skladu sa stavom 3. i 4. ovog člana u roku od jednog meseca od potvrđivanja rezultata izbora prestaće da budu odbornici.

Član 12.

Mandat

12.1 Mandat odbornika opštinske Skupštine je četiri godine.

12.2 Odbornik Skupštine opštine ne može istovremeno imati neku drugu javnu funkciju.

Odbornik Skupštine opštine prestaje da bude odbornik:

a) po isteku odborničkog mandata;

b) promenom opštine boravišta u kojoj je izabran;

c) podnošenjem predsedniku opštine pismene ostavke na svoj položaj;

d) ukoliko je odbornik osuđen za krivično delo pravosnažnom sudskom presudom;

e) ukoliko on/ona izostane sa sastanaka Skupštine opštine u tri (3) uzastopna meseca bez važećeg opravdanje;ili,

f) ukoliko ovaj ili drugi zakoni koji se primenjuju na odbornika, diskvalifikuju odbornika ili ga smatraju nepodobnim za odbornika.

12.3 Odbornik Skupštine opštine ne može istovremeno imati neku drugu javnu funkciju.

Član 13.

Ovlašćenja Skupštine opštine

13.1 Skupština opštine ima ovlašćenja ima ovlašćenje da usvoji Statut, Poslovnik o radu, uredbe i odluke neophodne da bi se primenjivale opštinske nadležnosti.

13.2 Skupština opštine može poveriti određena ovlašćenja njenim odborima, predsedniku opštine i drugim telima i može opozvati preneta ovlašćenja u svako doba.

13.3 Skupština opštine ne može preneti njenu odgovornost u pogledu sledećeg:

a) Statuta ili Poslovnika o radu, opštinskih uredbi i usvajanja, izmene i dopune ili opozivanja istih;

b) odobravanja budžeta i investicionih planova;

c) odobravanja drugih finansijskih pitanja koja su za Skupštinu rezervisana Statutom ili Poslovnikom o radu;

d) godišnjeg plana rada i godišnje izveštaja;

e) osnivanja odbora koji su obavezni prema ovom zakonu;

f) izbora predsedavajućeg i zamenika predsedavajućeg Skupštine opštine;

g) nivoa taksi i naknada;

h) stvaranja i upotrebe, u skladu sa važećim zakonodavstvom, opštinskih simbola, odlikovanja i počasnih zvanja;

i) davanja naziva i menjanja naziva puteva, ulica i ostalih javnih mesta;

j) stvaranja među-opštinskih i unutar opštinskih sporazuma;

k) donošenja odluka za pridruživanje predstavničkim udruženjima opština opština Republike Kosovo ; i

l) ostalih odgovornosti koje je po zakonu obavezno da se izvršavaju samo od strane Skupštine opštine.

Član 14.

Predsedavajući Skupštine opštine

14.1. Skupštine opštine bira većinom glasova, predsedavajućeg Skupštine opštine, iz reda odbornika. Glasanje za predsedavajućeg Skupštine opštine obavlja se tajnim glasanjem.

14.2. Predsedavajući Skupštine opštine bira se na isti mandat kao i odbornici Skupštine.

14.3. Ukoliko nijedan kandidat ne dobije potrebnu većinu glasova u prvom krugu glasanja, onda dva kandidata sa najvećim brojem glasova ulaze u drugi krug. Kandidat koji dobije više od polovine glasova ukupnog broja izabranih odbornika biće izabran za predsedavajućeg Skupštine opštine.Kandidat koji ni u drugom krugu ne dobije potrebnu većinu glasova, onda ta dva kandidata idu u treći krug, gde je potrebna većina glasova prisutnih odbornika biće izabran za predsedavajućeg Skupštine opštine.

14.4 Skupština opštine bira zamenika predsedavajućeg skupštine većinom glasova prisutnih odbornika, koji glasaju. Zamenik predsedavajućeg pomaže predsedavajućem da obavlja njegove dužnosti i preuzima dužnosti predsedavajućeg, u njegovom odsustvu.

Član 15.

Svečana sednica

15.1. Skupština opštine održava njenu svečanu sednicu u roku od petnaest (15) dana od dana kada se ozvaniče izborni rezultati.

15.2. Svečana sednica Skupštine opštine, treba da se sazove od strane predsednika opštine u roku od petnaest (15) dana od dana kada su potvrđeni izborni rezultati.

15.3. Ako predsednik opštine ne sazove sednicu prema njegovoj/njenom dužnosti u stavu 2. ovog člana, svečanu sednicu Skupštine opštine može sazvati najstariji izabrani odbornik Skupštine opštine u roku od petnaest (15) dana od neizvršenja sazivanja svečane sednice Skupštine opštine od strane predsednika opštine.

15.4. Ako najstariji odbornik ne sazove Skupštinu prema njegovoj dužnosti iz stave 3. ovog članka, svečana sednica Skupštine opštine može se konstituisati prema inicijativi većine izabranih odbornika Skupštine opštine.

15.5. Sednicama Skupštine opštine održanim pre izbora predsedavajućeg Skupštine opštine, predsedava najstariji član Skupštine opštine koji prisustvuje sednici.

Član 16.

Redovne sednice Skupštine opštine

16.1. Skupštine opštine održava najmanje deset sednica godišnje, od kojih se pet održava tokom prvih šest meseci u godini. Ovo treba biti uređeno Poslovnikom o radu.

16.2. Predsedavajući Skupštine opštine saziva i predsedava sednicama Skupštine opštine. Gradonačelnik ili od njega/nje određeni zamenik, obavezan je da prisustvuje svim sednicama Skupštine opštine.

16.3. Svim odbornicima Skupštine opštine obavezno se daje pismeno obaveštenje, najmanje sedam (7) radnih dana pre sednice. Takvo obaveštenje obuhvata:

a) datum sednice;

b) vreme održavanja sednice;

c) mesto održavanja sednice;

d) dnevni red sednice;

e) materijale za sednicu; i

f) druge podatke, kao što se može odrediti Poslovnikom o radu.

16.4. Obaveštenje treba da se saopšti javnosti, sedam(7) dana pre sednice.Takvo obaveštenje obuhvata:

 a) datum sednice;

 b) vreme odrzavanja sednice;

 c) mesto odrzavanja sednice;

 d) druge podatke, kao što se može odrediti Poslovnikom o radu.

16.5. Obaveštenje treba da se pošalje M.A.L.S sedam(7) dana pre sednice, i relevantinim nevladinim organzacijama koje deluju na teritoriji Opštine – Parteš-Pasjane. Takvo obaveštenje obuhvata:

 a) datum sednice;

 b) vreme odrzavanja sednice;

 c) mesto odrzavanja sednice;

 d)dnevni red sednice;

 f) druge podatke, kao sto se moze odrediti Poslovnikom o radu.

 16.6. Svi zainteresovani građani mogu da imaju uvid u materijal za sednicu kod nadležnih skupštinskih organa.

Član 17.

Vanredne sednice Skupštine opštine

17.1. Vanredna sednica Skupštine opštine saziva se od strane predsedavajućeg ili na osnovu pismenog zahteva najmanje jedne trećine ukupnog broja odbornika Skupštine opštine ili predsednika opštine.

17.2. Pravo na sazivanje vanredne sednice takođe obuhvata i pravo na određivanje

dnevnog reda za sazvanu sednicu.

17.3. Sve tačke predviđene dnevnim redom vanredno sazvane sednice, ne mogu se menjati na toj sednici.

17.4. Vanredna sednica Skupštine opštine neće biti održana ukoliko odbornici Skupštine opštine i javnost nisu bili pismeno obavešteni najmanje tri (3) radna dana pre datuma sastanka, kao što se zahteva Poslovnikom o radu.

17.5. Isti proceduralni uslovi koji važe za redovne sednice važiće i za vanredne sednice Skupštine opštine.

17.6. Gore utvrđeni postupci ne primenju se sednice sazvane zbog hitnih okolnosti.

Član 18.

Javnost rada sednica Skupštine opštine

18.1 Sednice Skupštine opštine i svih njenih odbora otvorene su za javnost.

Članovima javnosti je dozvoljeno da prate i učestvuju u radu sednica Skupštine opštine na način određen Poslovnikom o radu.

18.2 Skupština opštine ili odbor može većinom glasova odlučiti da isključi javnost

sa cele ili dela sednice po otvaranju iste:

a) ukoliko bi moglo da dođe do nereda ili nasilja;

b) ako bi bilo ugroženo objavljivanje informacija [i dokumenata] koje su zabranjene

shodno Zakonu o pristupu zvaničnim dokumentima;

c) ako bi bilo ugroženo obelodanjivanje ličnih ili poslovno osetljivih informacija ili;

d) ako bi bilo ugroženo obelodanjivanje aktuelnih ili predstojećih zakonskih postupaka.

18.3 U takvom slučaju, Skupština opštine izdaje obaveštenje po donošenju odluke.

18.4 Pojedinosti o javnosti rada Skupštine opštine uređuju se Pravilnikom o radu.

Član 19.

 Kvorum

19.1. Kvorum za sve sednice Skupštine opštine i njene odbore je najmanje jedna

polovina svih odbornika Skupštine opštine ili njenih odbora.

19.2. Pre donošenja bilo koje odluke kvorum mora biti utvrđen.

Član 20.

 Dnevni red

20.1. Dnevni red za sastanak Skupštine opštine određuje se od strane predsedavajućeg Skupštine opštine uz saglasnosti predsednika opštine.

20.2. Odbornik Skupštine opštine može zahtevati da se u toku redovne sednice Skupštine opštine doda tačka na dnevnome redu, ukoliko je tačka koja se zahteva da bude ubačena na dnevni red, od vrlo važnog javnog značaja.

20.3. Takav zahtev se odobrava ili odbacuje većinom glasova.

20.4. Poslovnik o radu Skupštine opštine uređuje pojedinosti o pripremi, usvajanju i izmeni i dopuni dnevnog reda.

Član 21.

 Glasanje

21.1. Na svim sednicama Skupštine opštine i sastancima njenih odbora, svaki odbornik uključujući i predsedavajućeg ima jedan glas, ali predsedavajući ima dodatni odlučujući glas u slučaju jednakog broja glasova za ili protiv predloga.

21.2. Odluke Skupštine opštine ili odbora usvajaju se većinom prisutnih odbornika koji glasaju.

21.3. Uzdržani glasovi beleže se u svrhu uspostavljanja kvoruma, ali se inače ne uzimaju u obzir za rezultate glasanja.

21.4 Zapisnik se vodi na svim sednicama Skupštine opštine i njenih odbora i odobravaće se na svakoj narednoj sednici u skladu sa Zakonom o upotrebi jezika.

Član 22.

Sukob interesa

22.1 Odbornik Skupštine opštine ne može vršiti nikakvu dužnost u opštinskoj upravi.

22.2 Odbornik Skupštine opštine ili član nekog odbora biće isključen iz

administrativnog postupka ili donošenja odluka koje se odnose na bilo koje pitanje u kojem on ili ona, ili neposredni član porodice ima lični ili finansijski interes.

22.3 Svaki odbornik je obavezan da obelodani sve sukobe interesa odmah po nastanku istih na bilo kom sastanku na kom odbornik prisustvuje. Svaki odbornik može pružiti informacije o interesima drugog odbornika.

22.4 Pre prvog sastanka Skupštine opštine, odbornici upisuju potpunu i otvorenu izjavu o njihovom finansijskom stanju u javni registar koji će se čuvati kod ovlašćenog službenika Opštine. Odbornici upisuju bilo koju promenu njihovog finansijskog stanja čim ista nastane.

22.5 Poslovnik o radu određuje mere koje će se preduzimati za isključivanje odbornika iz upravnih postupaka i donošenja odluka u kojima oni imaju sukob interesa.

**Odbori koje osniva Skupština opštine**

Član 23.

Stalni odbori

23.1. Skupštine opštine osniva i održava sednice Odbora za politiku i finansije i Odbora za zajednice, povratak i reintegraciju kao stalnih odbora.

23.2. Skupština opštine osniva druge odbore kada smatra neophodnim i potrebnim za izvršavanje svojih odgovornosti.

23.3. Odbor odražava sastav Skupštine opštine i takođe vodi računa o zastupljenost polova.

Član 24.

Odbor za politiku i finansije

24.1. Odborom za politiku i finansije predsedava predsedavajući Skupštine opštine i njegov sastav odražava zastupljenost političkih entiteta u Skupštini opštine.

24.2. Odbor za politiku i finansije odgovoran je za razmatranje svih pravila, fiskalnih i finansisjkih dokumenata, planova i inicijativa uključujući dokumente strateškog planiranja, godišnjeg srednjoročnog okvira budžeta, godišnjeg plana nabavke, godišnje uredbe o porezima, taksama i naknadama, godišnjeg internog radnog plana revizije, godišenjg srednjoročnog budžeta i bilo kakvih promena budžeta tokom fiskalne godine, a takođe i izveštaje od predsednika skupštine i daje preporuke za delovanje Skupštine opštine.

Član 25.

Savetodavni odbori

25.1. Skupština opštine osniva sektorske savetodavne odbore koji će omogućiti građansko učešće u procesu donošenja odluka. U imenovanju članova ovih odbora, Skupština opštine mora da vodi računa o zastupljenosti različitih društvenih sektora, naročito mora da odražava polnu i etničku ravnotežu opštine.

25.2 Članovi Savetodavnog odbora imenuju se na trogodišnji mandate, dok se 1/3 članstva imenuje svake godine. Nijedan član Savetodavnog odbora ne može da bude imenovan na dva uzastopna mandata.

25.3 Pravila za imenovanje i odabir članova Savetodavnog odbora uređuje se opštinskom uredbom.

Član 26.

 **Odbor za zajednice, povratak i reintegraciju**

26.1 Skupština opštine osniva stalni Odbor za zajednice povratak i reintegraciju, da bi se bavila pitanjem povratka svih zajednica i komunicirala sa državnim organima i međunarodnim organizacijama, koje se bave pitanjem povratka.

26.2 Ovaj odbor sastoji se od pet članova koji predstavljaju sve zajednice koje žive u opštini.

26.3 Osim ukoliko se ne produži odlukom skupštine, mandat ovog odbora je pet godina od njegovog osnivačkog sastanka.

# **IZVRŠNI ORGANI OPŠTINE**

Član 27.

Predsednik opštine

27.1. Predsednik opštine bira se neposredno na izborima u skladu sa Zakonom o lokalnim izborima.

27.2. Predsednik opštine bira se na period od četiri godine.

27.3. Mandat predsednika opštine završava se:

a) po završetku njegovog/njenog mandata;

b) njegovom/njenom smrću;

c) njegovom/njenom ostavkom;

d) njegovoj/njenoj promenom prebivališta u drugu opštinu;

e) njegovim/njenom nejavljanju na dužnost više od 1 meseca bez validnog razloga;

f) njegovom/njenom razrešenju dužnosti u skladu sa ovim zakonom;

g) pravosnažnom sudskom odlukom koja predsedniku opštine oduzima zakonsku moć delovanja; ili

h) njegovom/njenom osudom za krivično delo sa presudom zatvorske kazne od šest (6) meseci ili više.

Član 28.

 Polaganje zakletve

28.1. Posle izbora, predsednik opštine potpisuje svečanu zakletvu ili svečanu izjavu pred odbornicima Skupštine opštine. Oblik zakletve na dužnost je sledeći:

„Zaklinjem se (ili svečano izjavljujem) da ću obavljati poverene dužnosti i izvršavati

svoja ovlašćenja kao predsednik opštine Parteš-Pasjane časno, verno, nepristrasno, savesno i prema zakonu, da bih omogućio uslove za miran i prosperitetan život za sve.”

28.2. Predsednik opštine koji potpisom ne overi zakletvu tokom jednog (1) meseca od ozvaničenja izbornih rezultata gubi pravo na njegov mandat.

Član 29.

Odgovornosti predsednika opštine

29.1 Predsednik opštine izvršava sledeće odgovornosti:

a) predstavlja opštinu i deluje u njeno ime;

b) predvodi lokalnu samoupravu i njenu upravu i vrši finansijsko upravljanje opštine;

c) obavlja sve nadležnosti koje nisu isključivo dodeljene Skupštini opštine i njenim odborima;

d) izvršava odluke Skupštine opštine;

e) imenuje i otpušta svoje zamenike;

f) imenuje i otpušta opštinske direktore;

g) organizuje rad i upravlja politikom opštine;

h) predlaže opštinske uredbe i druge akte na odobravanje Skupštine opštine;

i) predlaže opštinski razvoj, regulatorne i investicione planove; predlaže godišnji budžet na odobravanje Skupštini opštine i upravlja usvojenim budžetom;

j) izveštava pred Skupštinom opštine o ekonomsko-finansijskoj situaciji i sprovođenju investicionih planova opštine najmanje jednom u svakih šest meseci ili onoliko često koliko to zahteva Skupština opštine; i

k) može zatražiti od Skupštine opštine, samo jednom, da razmotri opštinski akt kada smatra da taj akt krši važeće zakone.

l) konsultuje zamenika predsednika opštine za zajednice za pitanja u vezi sa nevećinskom zajednicom; i

m) druge aktivnosti koje su njemu/njoj dodeljenje od strane Skupštine opštine.

29.2 Predsednik opštine izveštava o radu izvršne grane svakih tri meseca. Osim za tromesečne izveštaje, predsednik opštine može izveštavati preko njegovog/njenih zamenika ili određenog službenika.

Član 30.

 Zamenik predsednika opštine

30.1 Predsednik opštine ima zamenika predsednika opštine.

30.2 Zamenik predsednika opštine imenuje se i razrešava dužnosti od strane predsednika opštine za isti mandat poput predsednika opštine.

30.3 Na zahtev predsednika opštine, zamenik predsednika opštine pomaže predsedniku opštine u vršenju izvršnih funkcija i postupa u njegovo ime u njegovom/njenom odsustvu.

30.4 Kada se uprazni mesto zamenika predsednika opštine, predsednik opštine imenuje novog zamenika predsednika opštine, ne kasnije od trideset dana posle upražnjenja mesta.

30.5 Odredbe ovog Statuta o sukobu interesa za predsednika opštine primenjuju se mutatis mutandis za zamenika predsednika opštine.

Član 31.

Odeljenja opštinske uprave

31.1. Opštinska uprava organizovana je u sledećim odeljenjima:

1. Odeljenje za opštu upravu;
2. Odeljenje za budžet, finansije i investicije;
3. Odeljenje za zdravstvo, obrazovanje, socijalnu zaštitu, omladinu i sport;
4. Odeljenje za lokalne usluge, bezbednost i vanredne situacije;
5. Odeljenje za poljoprivredu, šumarstvo i privredni razvoj;
6. Odeljenje za urbanizam, planiranje, geodeziju, katastar, imovinu i javno stanovanje;

31.2 Delokrug rada za svako od odeljenja je zacrtan u Prilogu jedan Statuta. Odeljenja su podeljena na odseke, čiji detaljni opis poslova treba da se nabroji u posebnom aktu predsednika opštine.

31.3 Svakim opštinskim odeljenjem rukovodi direktor koji je imenovan i koji se razrešuje od strane predsednika opštine.

31.4 Direktori upravljaju njihovim odeljenima u skladu sa smernicama predsednika opštine, ovim Statutom, zakonima i opštinskim uredbama.

31.5 Direktori izveštavaju redovno predsednika opštine o pitanjima u okviru njihove odgovornosti i pružaju njemu/njoj sve neophodne informacije i izveštaje o procesu odlučivanja.

Član 32.

Opoziv predsednika opštine

32.1. Građani opštine mogu preduzeti inicijativu za smenu predsednika opštine.

32.2. Zahtev s ovakvom sadržinom mora da potpiše dvadeset (20) odsto registrovanih birača i predaje se predsedavajućem Skupštine opštine, koja upućuje slučaj odgovarajućoj instituciji za administraciju glasanja.

32.3. Ukoliko većina registrovanih glasača glasa u korist smene gradonačelnika, novi izbori za gradonačelnika se održavaju u skladu sa Zakonom o izborima.

Član 33.

 Unutrašnja revizija

33.1. Opština ima zakonsku obavezu da najmanje jednom (1) godišnje izvrši unutrašnju reviziju u skladu sa zakonom.

33.2. Opština može osnovati samostalnu službu za reviziju unutar opštine ili obezbediti unutrašnju reviziju od strane preduzeća za reviziju, koje je akreditovano u skladu sa važećim zakonodavstvom Republike Kosovo.

**PETI DEO**

**JAVNE KONSULTACIJE I UČEŠĆE**

Član 34.

Konsultacije sa javnošću

34.1 Skupština opštine konsultuje javnost pre nego što donosi odluke, kako bi obezbedila uzimanje u obzir zabrinutosti građana.

34.2 Opština obezbeđuje da građani imaju mogućnost da izraze njihova mišljenja i da su njihovi zahtevi i interesi uzeti u obzir pre nego što odluke donete.

Član 35.

Oblici konsultacije

Opština može upotrebljavati, pored ostalog, sledeće oblike konsultacije nabrojane u skladu sa potrebom i okolnostima:

* upoznavanje javnosti sa radom i informativne kampanje za unapređenje opštinskih programa i aktivnostima;
* kontakti sa fokus grupama, da bi se testirale i diskutovale politike;
* upitnici za primenu politike;
* javna saopštavanja predloga za praktične politike ili predloga nacrta uredbi i pozivanje na učešće u prezentacijama;
* kontakti i sastanci sa zainteresovanim grupama;
* javni sastanci;
* javna slušanja; ili
* istraživanja za ocenjivanje uticaja;

Održavanje i objavljivanje konsultacija

Član 36.

Predsedavajući Skupštine opštine, predsednik opštine i odbornici Skupštine opštine imaju ovlašćenje da drže javne konsultacije za svako pitanje koje je u njihovoj nadležnosti. Rezultati konsultacija uzimaju se u obzir i objavljuju se pre donošenja odluka.

Član 37.

Opština mora da obezbedi neophodnu javnost i mora da usvoji mehanizme komunikacije kako bi ostvarila interes građana. Bez izuzimanja ostalih načina komunikacije, konsultacije otvorene za javnost treba da se objave na zvaničnom veb sajtu opštine.

Član 38.

Mesto i vreme konsultacije

38.1 Javni sastanci održavaju se u sali koja ima dovoljno mesta za zainteresovane učesnike iz opštine. Osim ako predsednik opštine ne odluči drugačije, mesto objavljivanja sastanka se objavljuje (navodi se naziv ulice i/ili ulični broj sale opštine koja je namenjena za javnu konsultaciju).

38.2 Opština mora da održi najmanje dva javna sastanka svake godine, jedan u prvih šest meseci i drugi tokom drugih šest meseci.

38.3 Mesto, datum i vreme održavanja javnog sastanka mora da se objavi najmanje dve sedmice, u sredstvima javnog informisanja,koji emituju program na opštinskom i regionalnom nivou pre održavanja sastanka.

38.4 Predstavnicima sredstava informisanja mora biti dozvoljeno da prisustvuju na svim javnim sastancima.

Član 39.

Predsednik opštine ili njegovi/njeni predstavnici predsedava sastankom sa javnošću. On/ona ima ovlašćenje da odredi postupak o održavanju sastanka. Pojedinosti se uređuju opštinskom uredbom.

Član 40.

 Lokalni referendum

Građani opštine mogu zahtevati da uredba Skupštine opštine bude predata na referendum ukoliko je zahtev potpisan od strane bar 10% registrovanih glasača opštine. Pojedinosti se uređuju opštinskom uredbom.

Član 41.

 Građanska inicijativa

Građani mogu zahtevati da opštinska Skupština usvoji, izmeni ili dopuni godišnju opštinsku uredbu koja spade u nadležnosti opštine, ukoliko je inicijativa potpisana od strane 10% registrovanih glasača opštine. Pojedinosti se uređuju opštinskom uredbom.

 Član 42.

# Peticije

42.1 Svako lice ili organizacija koja ima interes u opštini, ima pravo da priloži peticiju Skupštini opštine, za bilo koje pitanje koje je u vezi sa radom opštine. Peticija predstavlja zahtev za Opštinu da radi na posebnim pitanjima ili da usvoja određene pravilnike ili odluke i predstavlja osnovno demokratsko pravo.

42.2 Skupština opštine mora da potvrdi značaj peticije i odgovori na sva pitanja i zahteve sadržane u peticiji. Peticija može rezultirati u održavanje javnog skupa na kojem građani zajedno sa opštinskim službenicima diskutuju o pitanjima od njihovog interesa.

42.3 Sve peticije mogu se uputiti Skupštini opštine, predsedniku opštine, predsedavajućem Skupštine, opštinskim odborima ili opštinskim odeljenjima, neposredno ili putem elektronske pošte.

42.4 Skupština opštine neće uzeti u obzir nijednu peticiju koja je van nadležnosti i odgovornosti opštine.

42.5 Svaka peticija mora da sadržati naziv(nazive) i adresu organizatora(jednog ili više organizatora) kao i imena, adrese lica koja je potpisuju. Predmet peticije mora se jasno napisati na svakoj stranici peticije.

Član 43.

**Predstavljanje peticija Skupštini opštine**

43.1 Predsednik opštine u saradnji sa predsedavajućim Skupštine opštine, upoznaje Skupštinu opštine sa svakom peticijom u roku od (6) nedelja od dana prijema peticije.

43.2 Skupština opštine može proslediti peticiju odgovornom komitetu za dalje razmatranje. Organizator(i) peticije će imati pravo da se obrate učesnicima na svakom od sastanka na kojem se razmatra peticija.

Član 44.

Skupština opštine donosi konačnu odluku u vezi sa predmetom peticije najdalje (3) meseca nakon predstavljanja peticije pred Skupštinom opštine. Odluka treba da se obrazloži i objavi zajedno sa obrazloženjem.

**ŠESTI DEO**

**MEĐUOPŠTINSKO PARTNERSTVO, BUDŽETSKI POSTUPCI I OPŠTINSKA JAVNA SLUŽBA**

Član 45.

45.1 Predsednik opštine, nakon konsultacije sa Odborom za politiku i finansije, Skupštini opštine predstavlja preporuke o međuopštinskim odnosima i partnerstvu.

45.2 Skupština opštine odlučuje o međuopštinskim sporazumima i sporazumima o partnerstvu.

Član 46.

Predsednik opštine nakon konsultacije sa Odborom za politiku i finansije predstavlja Skupštini opštine njegove/njene preporuke u pogledu predloženih sporazuma između dve ili više opština o upravljanju opštinskim preduzećima za nadzor zajedničkih javnih usluga, koje pruža više od jedne opština.

46.2 Skupština opštine može sarađivati sa skupštinama opština drugih opština na zaštiti i unapređenju zajedničkih interesa.

**Opštinske finansije i budžetski postupci**

Član 47.

47.1 Opština Parteš-Pasjane ima svoje sopstvene izvore finansija i budžet za vršenje nadležnosti u skladu sa Zakonima o lokalnoj samoupravi i finansijama lokalne uprave.

47.2 Sva pitanja koja su povezana sa finansijskom upravom opštine odgovornost su predsednika opštine.

47.3 Predsednik opštine može preneti takve odgovornosti zameniku predsednika opštine ili nekom od direktora opštinskih odeljenja.

Član 48.

**Opštinska javna služba**

48.1 Opštinska javna služba obavlja se na osnovu načela i postupaka važećeg zakona o javnoj službi i ostalih relevantnih zakona. Pojedinosti se uređuju opštinskom uredbom.

48.2 Kada se vrši postupak za zapošljavanje zaposlenih u opštini, moraju se poštovati, otvoreni, transparentni i konkurentski postupci da bi se kandidati zaposlili na osnovu zasluga i sposobnosti.

 Član 49.

Opštinska uprava ima šefa kadrovske službe, kojeg zapošljava predsednik opštine, u skladu sa postupcima važećeg zakona o javnoj službi.

Član 50.

Postupak zapošljavanja javnih službenika nadzire se od strane šefa kadrovske službe, da bi se obezbedilo da sastav javne službe odražava polnu i etničku ravnotežu.

**SEDMI DEO**

**ZAVRŠNE ODREDBE**

Član 51.

Ovaj Statut stupa na snagu nakon njegovog usvajanja dvotrećinskom većinom glasova opštinske Skupštine i nakon njegovog potpisivanja od strane predesedavajućeg Skupštine opštine.

Član 52.

Nakon stupanja na snagu ovog Statuta, svi akti ili uredbe opštine, koji mogu biti u suprotnosti sa ovim Statutom, prestaju da važe.

Član 53.

53.1. Predlog za izmenu i dopunu ovog Statuta može se pokrenuti:

1. od strane Predsednika opštine
2. od strane jedne trećine (1/3) odbornika opštinske Skupštine
3. peticijom 15% građana opštine sa pravom glasa

53.2. Predlog za izmenu i dopunu Statuta podnosi se Skupštini opštine na početnu raspravu. Skupština opštine konsultuje se sa javnošću pre nego što donese konačnu odluku o predlogu.

53.3. Nakon javne konsultacije, Skupština opštine odlučuje o predloženoj izmeni i dopuni.

53.4. Izmena i dopuna unosi se u Statut, ukoliko je predlog za izmenu i dopunu usvojen dvotrećinskom većinom glasova Skupštine opštine.

Član 54.

Završno tumačenje ovog Statuta vrši Skupština opštine.

**Parteš-Pasjane Predsedavajući:**

**28.okombar.2010god. Slađan Mladenović**

 **\_\_\_\_\_\_\_\_\_\_\_\_\_\_\_\_\_**